शारीरिक क्रियाओं से खुद को रोने से रोकें अपना ध्यान हटा कर स्वयं को रोने से रोकना
रोना भावनाओं के उच्च स्तर पर पहुँचने के कारण होने वाली प्रतिक्रिया है और सांसों का आराम देने वाला प्रभाव आपके रोना रोकने में आपकी सहायता कर सकता है। शायद अभी-अभी आपको किसी दुःखद याद पर विचार आ गया, या आपका किसी से सम्बन्ध टूट गया, या आपके जीवन में कुछ बहुत दुःखदायक हो गया। स्वयं को शांत करना, स्वयं को रोने से रोकने का एक बड़ा हिस्सा है। सांसों पर ध्यान देना, जैसे साधना में होता है, आपके द्वारा महसूस की जा रही भावनाओ को नियंत्रित करने और आंतरिक शांति के भाव को पुनः स्थापित करने में सहायता करता है।  जब आपको आँसू आते हुए महसूस हों, नाक से धीमी और गहरी सांस लें, फिर मुहँ से धीरे से सांस छोड़े: ऐसा करने से रोने के ठीक पहले होने वाले गले के जमाव से आराम मिलेगा और यह आपके विचारों और भावनाओं को भी स्थिर करेगा। 10 तक गिनने की कोशिश करें। जब आप गिनती गिने तब नाक से सांस अंदर लें। जब आप नम्बरों के बीच में हो तो मुँह से सांस छोड़े। इस तरह अंकों को गिनना आपको सिर्फ अपनी सांसों पर ध्यान केंद्रित करने में मदद करता है और उस कारण पर नहीं जो आपको रोने के लिए मजबूर कर रहा है। केवल एक गहरी सांस भी ऐसे में आपको स्थिर कर सकती है, जब आपका सामना किसी ऐसी चीज से हो जिसे देख कर आप रोना चाहें, तब एक लम्बी सांस अंदर खींचे, कुछ देर रुकें, और फिर सांस छोड़ दें। उस पल में सिर्फ अपने फेफड़ों के अंदर और बाहर जाने वाली हवा पर ध्यान केंद्रित करें। ये लम्बी सांस लेना आपको अपनी उदासी के कारण का सामना करने के पहले थोड़ा ठहरने के लिए कुछ समय उपलब्ध करवाएगा। अगर आप ऐसी स्तिति में है जो आपको रोने के लिए उकसा रही है, लेकिन आप अपनी भावनायेँ नहीं दिखाना चाहते, तो आँखों को घुमाना उन आँसुओं पर नियंत्रण करने में आपकी मदद कर सकता है। कुछ शोध बताते है की पलकें झपकना भी आसुओं के बहाव को रोकने में सहायक हो सकता है।अपनी आँखों से आँसू साफ़ करने के लिए उन्हें बार बार झपकायें।  अपनी आँखों को इधर उधर कई बार घुमाएं। बेशक, आप ऐसा तब सिर्फ करना चाहेंगे जब आपको पता हो कि कोई आपको नहीं देख रहा है। यह आपका मानसिक रूप से ध्यानभंग करने के अतिरिक्त (आपको अपना ध्यान आँखें घुमाने पर केंद्रित करना पड़ेगा) यह आँसुंओं के शारीरिक निर्माण को भी रोकेगा। अपनी आँखें बंद कर लें। आँखें बंद करना आपको क्या हो रहा है, ये समझने का समय देगा। आँखें बंद करने के साथ कई गहरी साँसे लेना आपको शांत होने और न रोने पर ध्यान केंद्रित करने में सहायता करेगा। जब आपको आंसू आने वाले हो, तो अपना दिमाग कहीं और लगाना महत्वपूर्ण हैं। शारीरिक रूप से ध्यान हटाना रोना रोकने का एक तरीका है।  अपनी ऊपरी जांघें या एक साथ अपने हाथों को खीचें। इसका दबाब आपका ध्यान आपके रोने के कारण से हटाने के लिए काफी होना चाहिए। खींचने के लिए कोई और चीज ढूढ़ें, चाहे वो कोई खिलौना हो, तकिया, आपकी शर्ट का कोई हिसा या किसी अज़ीज का हाथ हो। अपने मुंह के ऊपरी हिस्से को जीभ से दबाएं या अपने दाँतो को जीभ से धकेले। अपनी भौहें टेड़ी करना या उन पर शिकन डालना आपके चेहरे के ऐसे हावभाव है जो आपके रोने की सम्भावना बढ़ाते है। रोना रोकने में सहायता के लिए, ऐसी स्थिति जब आपको लगे कि आप रोने वाले है, तटस्थ चेहरे के आवभाव अपनाने की कोशिश करें। अपनी भोहों और चेहरे के आसपास की मांसपेशियों को आरामदायक स्थिति में लाएं, जिससे आप चिंतित या तनावग्रस्त न दिखें।  अगर ठीक हो या आप कुछ मिनट्स के लिए दूर हो सकते हों, तो खुद को रोने से रोकने के लिए मुस्कुराने की कोशिश करें। कुछ अध्ययन बतातें हैं कि मुस्कुराने से आपका मिज़ाज सकारात्मक ढंग से बदल सकता है तब भी जब आप मुस्कुराना न चाहते हों। अपने आसुओं को रोकने में जब आप को रोना आ रहा हो तो सबसे कठिन काम है अपने गले में हो जाने वाले जमाव से छुटकारा पाना। जब आपका शरीर ये महसूस करता है की आप तनाव में हैं, तो पहली स्वतः प्रतिक्रिया में आपका श्वासद्वार (glottis) खुल जाता है, ये वही नस होती है जो आपके गले का पिछला हिस्सा बोलने के मार्ग के लिए खोलती है। जब श्वासद्वार (glottis) खुला हो तो निगलने में आपको ऐसा महसूस होता है जैसे आपके गले में कुछ जमा हुआ है।  श्वासद्वार (glottis) के खुले होनें के कारण होने वाले तनाव को कम करने के लिए एक घूंट पानी पियें। पानी का घूंट लेने से आपके गले को आराम मिलता है (और आपकी तंत्रिकाएं शांत होती हैं।) अगर आपके पास पानी न हो तो शांति से सांस लें और धीरे धीरे कई बार निगलें। सांस लेने से आप आराम महसूस करेंगे, और निगलने से आपका शरीर समझ पायेगा कि अब श्वासद्वार (glottis) खुला रहने की जरूरत नहीं है। उबासी लें। उबासी लेनें से आपकी गले की मांसपेशी को आराम मिलता है, जिसका अर्थ है कि ये उस कसाव में आराम देता है जो आप श्वासद्वार (glottis) खुला होने पर महसूस करतें हैं। कई बार अपने आसुंओ के बहाव को अपना ध्यान कहीं और केंद्रित करके रोक जा सकता है। उदाहरण के लिए, आप गणित की साधारण समस्या अपने दिमाग में सुलझाने से अपने ध्यान की दिशा बदल सकते हैं। छोटे छोटे अंकों को जोड़ें या समय सारिणी पर ध्यान लगाने से आपको अपनी उदासी के कारण से ध्यान हटाने में मदद मिलेगी और आप शांत हो पाएंगे। विकल्प में आप अपने पसंदीदा गाने के शब्दों पर सोच सकतें है। अपने दिमाग में गाने के शब्द याद करने और गाना गाने से आप अपना ध्यान अपनी चिंता के कारण से हटा सकते हैं। खुद को मानसिक सहारा देने के लिए किसी खुशनुमा गाने के बोल याद करें। जहाँ ऐसी किसी चीज का सामना करते हुए जिसकी वजह से आप रोना चाह रहे हैं ऐसा करना मुश्किल प्रतीत हो सकता है, किसी हास्यकर चीज के बारें में सोचना सचमुच आपको आसुओं से मुक्ति दिलाने में सहायता कर सकता है। ऐसी किसी चीज के बारे में सोचे जिसके कारण कभी आप बहुत जोर से हँसे थे--कोई हास्यकर याद, या कोई चुटकुला जो आपने एक बार सुना था। इस हास्यकर चीज के बारे में सोचते हुए मुस्कुराने का प्रयास करें। जब आपको लगे कि आपको आंसू आने ही वाले है तो खुद से उत्साहजनक बातचीत आपको रोने की इच्छा से मुक्ति दिलाने में मदद कर सकता है। खुद से कहें कि उदास होना कोई बुरी बात नहीं है, पर आप इसी समय उदास नहीं हो सकते। खुद को उन कारणों की याद दिलाएं जिनकी वजह से आप उस समय नहीं रो सकते--आप अनजान लोगों के सामने नहीं रोना चाहते, या आप किसी और के लिए मजबूत बनना चाहते हैं, आदि। खुद से कहें कि आप खुद को उदास होने देंगे, पर उस पल में आपको खुद को सम्भालना है।  याद रखें कि आप एक बहुत अच्छे व्यक्ति हैं, जिसका परिवार है और दोस्त हैं जो आपसे प्यार करते हैं। जो आपने जीवन में हासिल कर लिया है, और आप भविष्य में क्या पाना चाहते हैं उस पर सोचें। पर अगर आप ऐसा करते हैं तो ये आपको और ज्यादा रुलाएगा!! अनुसन्धान बताते हैं कि खुद से सकारात्मक संवाद तनाव कम करने के अतिरिक्त कई और स्वास्थ से जुड़े लाभ देता है। यह आपको साधारण जुकाम से बचने, अवसाद को बढ़ने से रोकने, कठिन स्थितियों निपटने में मदद के अतिरिक्त आपको दिल का दौरा पड़ने पर मौत से भी बचाता है। रोने के कारण पर ही सोचते रहना ऐसा सबसे बुरा काम है जो आप कर सकते है, विशेष रूप से तब जब आप रोना न चाहते हों। अपना ध्यान हटाना रोना रोकने का एक अस्थायी तरीका है-- पर आप जानते है की आपको अपनी चिंता के कारण का सामना किसी न किसी समय करना ही होगा।  ऐसी कोई फिल्म लगाएं जो आप देखना चाह रहे थे (या कोई पुरानी क्लासिक फिल्म जो आपको सच में पसंद हो।)अगर आपको फिल्मों का शौक न हो तो अपनी पसंदीदा किताब पढ़े या अपने पसंद के टीवी शो का कोई एपिसोड लगाएं। अपना दिमाग साफ़ करने के लिए टहलने जाएँ। प्रायः प्रकृति के बीच जाना अपना ध्यान कहीं और लगाने का बहुत अच्छा तरीका है--अपने आप को पूरी तरह अपने चारों तरफ फैली खूबसूरती की तारीफ में लगाये और अपनी उदासी के कारण पर सोचने से बचें। व्यायाम करें। व्यायाम से आपके शरीर में एंडोर्फिन नामक तत्व उत्सर्जित होता है और आपको उदासी के दौरान बेहतर महसूस होता है। आप कैसा महसूस कर रहे है उस पर सोचने के बजाय व्यायाम आपको जो आप कर रहे है उस पर ध्यान देने के लिए बाध्य करता है।
अपनी सांसों पर ध्यान केंद्रित करें: अपने आँसुओं पर नियंत्रण करने के लिए अपनी आँखों को इधर उधर घुमायें: शारीरिक गतिविधियों से अपना ध्यान हटायें: अपने चेहरे के हावभाव को आरामदायक स्थिति में लायें: गले के जमाव को निकालें: किसी ऐसी बात पर सोचे जहाँ आपका ध्यान लग सकता हो: कुछ हास्यकर (फनी) सोचें: खुद को याद दिलाएं कि आप एक मजबूत व्यक्ति हैं: किसी और चीज में व्यस्त हो के अपना ध्यान हटायें:
https://www.wikihow.com/Stop-Yourself-from-Crying https://www.wikihow.com/Stop-Yourself-from-Crying
Stopping Yourself from Crying with Physical Actions Stopping Yourself from Crying by Changing Your Focus